Document ID: 32012D0200
Publication Date: 2012-04-18

Title and Content:
SKLEP KOMISIJE
z dne 18. aprila 2012
o spremembi Odločbe 2004/452/ES o določitvi seznama organov, katerih raziskovalci imajo dostop do zaupnih podatkov v znanstvene namene
(notificirano pod dokumentarno številko C(2012) 2291)
(Besedilo velja za EGP)
(2012/200/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 223/2009 Evropskega parlamenta in Sveta z dne 11. marca 2009 o evropski statistiki (1) in zlasti členu 23 Uredbe,
ob upoštevanju naslednjega:
(1)
Uredba Komisije (ES) št. 831/2002 z dne 17. maja 2002 o izvajanju Uredbe Sveta (ES) št. 322/97 o statističnih podatkih Skupnosti glede dostopa do zaupnih podatkov v znanstvene namene (2) za omogočanje statističnih ugotovitev v znanstvene namene določa pogoje, pod katerimi se lahko dodeli dostop do zaupnih podatkov, poslanih organu Unije, in pravila sodelovanja med Unijo in nacionalnimi organi za omogočanje takega dostopa.
(2)
Odločba Komisije 2004/452/ES (3) določa seznam organov, katerih raziskovalci imajo dostop do zaupnih podatkov v znanstvene namene.
(3)
University of Johannesburg, Južna Afrika; University of Massachusetts, Massachusetts, Združene države Amerike; President & Fellows of Harvard College, Massachusetts, Združene države Amerike; Ekonomika podnebnih sprememb, Enota za energijo in transport, Generalni direktorat Skupno raziskovalno središče Evropske komisije; Enota za informacijsko družbo, Generalni direktorat Skupno raziskovalno središče Evropske komisije; Kmetijstvo in znanosti o življenju v Enoti za gospodarstvo, Generalni direktorat Skupno raziskovalno središče Evropske komisije; Enota za trajnostno proizvodnjo in potrošnjo, Generalni direktorat Skupno raziskovalno središče Evropske komisije; Enota za socialno analizo, Generalni direktorat za zaposlovanje, socialne zadeve in vključevanje Evropske komisije se morajo šteti za organe, ki izpolnjujejo zahtevane pogoje in jih je zato treba vključiti v seznam agencij, organizacij in institucij iz člena 3(1)(e) Uredbe (ES) št. 831/2002.
(4)
Ukrepi, določeni s tem sklepom so v skladu z mnenjem Odbora za evropski statistični sistem -
SPREJELA NASLEDNJI SKLEP:
Člen 1
Priloga k Odločbi 2004/452/ES se nadomesti z besedilom iz Priloge k temu sklepu.
Člen 2
Ta sklep je naslovljen na države članice.
V Bruslju, 18. aprila 2012

Classification:
Level 1 Topics: 100150
100158
100146
Level 2 Topics: 100222
100262
100190
Level 3 Topics: 2472
4256
2478
All Topics: 3655
4258
92